Di tagara neṣṣaweḍ ad d-naf d akken imedyazen ɣas ulama cennun ɣef isental nniḍen di tmetti, maca asentel n lḥif d win i yeṭṭfen amḍiq ameqqran deg tmedyazt taqbaylit, aladɣa cna id-yefkan afud ijehden i imedyazen d icennayen i wakken ad senfalin iḥulfannsen. Deg tezwart-agi nefren-d tacennayt Yasmina id-yecnan ɣef aṭas n yisental itt-iḥuzan s timad-is d tmetti maca nekkni nextared asentel n lḥif id-yettuɣalen s waṭas deg tezlatinis d tid i wumi nexdem tasleḍt tasentalant nufa-d d akken Yasmina uqbel ad tili tacennayt, d tamedyazt meqqren, tella d tameṭṭut yedren aṭas n lḥif itt-yerran teffaɣ si tmurt, tcennu ala ɣef tama qarriḥen deg ddunit, Yasmina imi tecna ɣef tayri ur tecni ara ɣef iḥulfan-is yelhan maca textar tama-is kan qarriḥen lexdeɛ akk d berru, Yasmina akken i tecna ɣef tama qarriḥen di tayri-is dayen i tecna deg tudert-is si yal tama seg tewzi alama d temɣer seg tgujjelt id-ɛac d lefraq n lwaldin-is, d tin i yesḥizben i warraw-is imi id-dren ayen i tesɛedda.